पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में बढ़ते जा रहे कोरोना संक्रमण के मद्देनजर आ रही ऑक्सीजन की कमी को देखते हुए नंगल नगर कौंसिल के द्वारा 15 ऑक्सीजन कंसंट्रेटर खरीदे जा रहे हैं। वहीं इंदिरा नगर में स्थित कम्युनिटी सेंटर को टेंपरेरी करोना सेंटर में तब्दील कर 15 बेड भी स्थापित किए जा रहे हैं। जानकारी देते हुए नंगल नगर कौंसिल के अध्यक्ष संजय साहनी ने बताया कि इमरजेंसी के समय में स्थानीय लोगों को सेहत सहूलियत के लिए कहीं दूर नहीं भागना पड़ेगा।
उन्होंने लोगों से अपील की कि वह इस मुश्किल की घड़ी में घबराए नहीं, बल्कि प्रदेश सरकार तथा सेहत विभाग के द्वारा जारी गाइडलाइंस की पालना करते हुए एक दूसरे का साथ दें। साहनी ने कहा कि इसके साथ-साथ इलाके में सैनिटाइजेशन तथा अन्य जरूरी कदमों को भी उठाया जा रहा है। कौंसिल के कार्यकारी अधिकारी मनजिंदर सिंह ने बताया कि लगभग 15 से 18 लाख रुपए की लागत से खरीदे जाने वाली ऑक्सीजन कंसंट्रेटर मशीन से कोरोना से संक्रमित लोगों को ऑक्सीजन की कमी का सामना नहीं करना पड़ेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn